Spørsmålet mitt går til statsråd Heidi Grande Røys. Som vi høyrer, vert det påstått at landbrukspolitikken er så komplisert at det er så mange tilsette at ein av og til ikkje har oversikt over kor mange det er. Vi veit at det rundt om i kommunane er mange tilsette som jobbar innafor landbruksetaten, og det vert også, som det vert sagt her, hevda at bøndene rett og slett føler seg motarbeidde av enkelte. Ein har også registrert kanskje ei viss mistillit til Mattilsynet. Spørsmålet mitt til statsråd Heidi Grande Røys er, i og med at ho har ansvaret for fornying: Ser statsråden at her er det nødvendig å føreta ein grundig gjennomgang av denne forvaltninga for å sjå om ein kanskje kan fornye dette området?